చక్ దే ఇండియా
చక్ దే! ఇండియా (హిందీ: चक दे इंडिया ఇంగ్లీష్: "గో ఫర్ ఇట్, ఇండియా!") అనేది భారతదేశంలోని హాకీ రంగం గురించి చిత్రీకరించిన ఒక బాలీవుడ్ క్రీడా చలనచిత్రం. దీనికి షిమిత్ అమిన్ దర్శకత్వం వహించగా, యాష్ రాజ్ ఫిల్మ్స్ నిర్మించింది మరియు దీనిలో భారతీయ హాకీ జట్టుకు మాజీ కెప్టెన్ కబీర్ ఖాన్‌గా షారూఖ్ ఖాన్ నటించాడు. పాకిస్థానీ హాకీ జట్టు చేతిలో దురదృష్టకర ఓటమి తర్వాత, క్రీడ నుండి ఖాన్ బహిష్కరించబడతాడు. కోపంతో అతని చుట్టుపక్కల వాళ్ళు అతన్ని మరియు అతని తల్లిని, వారి పూర్వీకుల ఇంటి నుండి వెళ్లగొడతారు. ఏడు సంవత్సరాల తర్వాత తను చేసిన తప్పును సరిదిద్దుకోవడానికి ఒక ప్రయత్నంలో, ఖాన్ తన పదహారు వివాదస్పద క్రీడాకారిణిలను ఒక ఛాంపియన్ జట్టుగా తీర్చుదిద్దే లక్ష్యంతో భారతీయ మహిళల హకీ జట్టుకు శిక్షకుడుగా చేరతాడు. మహిళల జట్టును బంగారు పతకం వైపు నడిపించిన తర్వాత, ఖాన్ తన ఖ్యాతిని తిరిగి ఆర్జించి, సంవత్సరాల పూర్వం అతన్ని తరిమివేసిన వాళ్ళు చేతే స్వాగతించబడి, అతను తన తల్లితో వారి ఇంటిలోకి ప్రవేశిస్తాడు.
అభిషేక్ బచ్చన్ సినిమాలు
2008లో సర్కార్ రాజ్, దోస్తానా, ద్రోణ సినిమాల్లో నటించారు అభిషేక్. ఆ తరువాతి సంవత్సరం పా(2009) సినిమా నిర్మించి, నటించారు ఆయన. ఈ సినిమా జాతీయ ఉత్తమ హిందీ చిత్రంగా పురస్కారం గెలిచింది. అదే సంవత్సరం రాకేశ్ ఓంప్రకాశ్ మెహ్రా దర్శకత్వంలో ఢిల్లీ6 సినిమాలో నటించారు. ఆ తరువాత ఆయన మణిరత్నం దర్శకత్వంలో చేసిన రావణ్(2010), గేమ్(2011) సినిమాలు ఫ్లాప్ కావడంతో ఆయన కెరీర్ మళ్ళీ కొంత వెనుకపట్టింది. 2012లో అజయ్ దేవగణ్ చిత్రం బోల్  బచ్చన్ సినిమాలో  సహాయ నటునిగా నటించారు అభిషేక్. పా  తరువాత మళ్ళీ ఈ సినిమాతోనే హిట్ అందుకున్నారు ఆయన. ఆ తర్వాత ఆమిర్ ఖాన్నటించిన ధూమ్3 (2013), షారుఖ్ ఖాన్ నటించిన హ్యాపీ న్యూ ఇయర్ (2014), అక్షయ్ కుమార్ చిత్రం హౌస్ ఫుల్ 3 (2016) వంటి విజయవంతమైన చిత్రాల్లో సహాయ నటునిగా నటించారు అభిషేక్.